
§■  I. 

Causis,  quae  decursum  graviditatis  partusque  nor- 
malem  impediunt,  semperque  exitum  afferunt  Je- 
thalem , uteri  scirrhus  et  carcinoma  cum  graviditate 
conjuncta,  certe  adnumeranda  sunt;  hic  enim  atro- 
cissimus  sexus  sequioris  morbus,  ob  multa  impedi- 
menta,  absconditam  sedem,  pudicitiam  foeminarum 
propriam,  ac  deinde  ob  facilem  symptomatum,  quae 
hoc  malum  comitantur,  cum  aliis,  quae  saepius  per 
graviditatis  decursum  occurrunt,  morborum  signis 
confusionem,  non  solum  difficile  cognoscitur,  sed 
etiam  omnibus  usque  adhuc  medicamentis  pertinacis- 
sime repugnat,  ita  ut  uterus  gravidus  hoc  malo 
haud  raro  jam  totum  mulieris  organismum  turbante 
nullo  modo  liberari  atque  functionem  suam  foetum 
bene  nutriendi  ac  usque  ad  tempus  aptum  servandi, 
deinde  autem  expellendi , perficere  possit.  Nulla 
autem  corporis  humani  pars  tam  saepe  scirrho  et 
carcinomate  afficitur,  quam  uterus,  qui  contextu 
spongioso  *c  multis  vasis,  inprimis  lymphaticis  at- 
que venosis  permixto  gaudet,  eaque  de  causa  ad 

inflamm*ationem  prae  ceteris  venosam  inclinat.  Mo- 
menta autem  tam  varia,  quae  uterum  multis  per  vi- 
tam mutationibus  subjectum,  si  pubertatis , gravidita- 
tis, partus  atque  stadii  decrepiditatis  rationem  ha- 
beamus, movent,  quo  facilius  inilammationem  gig- 
nere et  protrahere,  eo  magis  et  scirrhum  adducere 
valent.  Proinde  quoque  uteri  pars,  cum  ob  forma- 
tionem, situm  et  functionem  causis  hunc  morbum 
inducentibus  prae  ceteris  exponatur,  uteri  collum 
dico,  omnium  maxime  hoc  malo  affligitur;  rarius 
enim  totum  uterum,  saepissime  vero  partem  ejus 
aliquam,  scirrho  laborare  videmus.  Simili  modo 
scirrhus  per  totam  vitam  in  uterum  vim  suam  non 
exercet,  sed  mulieres  ab  anno  aetatis  tricesimo  ad 
quadragesimum  usque,  quae  jam  saepe  pepererunt, 
et  in  quibus  uterus  ex  ordine  ceterorum  , quae  fun- 
ctionibus prospiciunt,  organorum  mox  excedit,  prae- 
cipue invadit.  Puellas  ante  pubertatis  periodum, 
quibus  uterus  quasi  organon  mortuum,  vel  certe  non- 
dum vita  instructum  vegetiori  latet,  uteri  nec  scirrhi 
nec  carcinomatis  quae  adfecerint,  exemplum  exsLat, 
Quamquam  Wigandius  i)  uterum  puellae  quatuorde- 
cim  annorum  scirrhosum  se  vidisse  commemorat,  a 
dictis  tamen  non  abhorret,  cum  hac  puella  men- 
struationis appropinquantis,  morbo  quodam  impedi- 
tae, vestigia  se  manifestaverint.  Nec  in  stadio  de- 


j)  ITamburgisclies  Magazin  fur  die  Geburtsliulfe,  von 
Dr.  J.  J.  Gumprecht  und  Dr.  J.  H.  Wigand,  II* 
Stiick.  S,  155. 


crepiditatis,  decursu  menstruorum  legibus  daturae 
bene  finito,  quo  uterus  ad  similem  quem  supra  lau- 
davi, statum  redit,  huic  morbo,  nisi  jam  antea  late- 
ret, subjectum  eum  esse,  non  observatur.  Uterum 
scirrho  laborantem  tamen  interdum  gravissimam 
functionem  rudimenta  hominis  prima  in  se  recipiendi 
atque  tempore  sequenti  formandi,  peragere  posse, 
exempla  quidem  pauca,  nihilominus  autem  notatu 
dignissima  docent.  Unius  autem  hujusmodi  exempli, 
quod  ab  Ulustriss.  de  Siebold  observatur,  ac 
mecum  benevole  communicatum  est,  accuratam  de- 
scriptionem lectori  tradere  mihi  in  animo  est.  1’rius* 
quam  tamen  hujus  morbi  historiam  enarrem,  morbum 
ipsum,  uteri  scirrhum  atque  carcinoma  breviter  deli- 
neare non  alienum  esse  mihi  videtur. 

§■  II. 

Maxime  inter  se  differunt  auctores  in  scirrho 
definiendo,  quamquam  hoc  ipsum  malum  certe  anti- 
quissimis jam  medicis  notum  fuit;  sed  natura  ejus 
tam  densis  tenebris  obvelatur,  ut  haud  mirandum 
sit,  quod  celeberrimi  omnium  aetatum  medici  in  di- 
versissimas de  illa  sententias  abierint.  Haec  autem 
sententiarum  diversitas  luculentissime  cuilibet  appa- 
rebit, modo  Jo.  Grashuysii,  a)  Ptr,  Camperi,  2) 


i)  Exercit.  med.  chirurg.  de  scirrho  et  carcinomate, 
Amsterd.  1742. 

3)  Sammlung  auserlesener  Abhandlungen  zum  Ge- 
brauch  practischcr  Aerzte,  Bd.  XI.  pag.  yog.  sqq 

Guil.  Leursii  i),  Bellii  a),  Richteri  5)  aliorumque 
evolvat  scripta,  eam  vero  multis  verbis  exponere  at- 
que digerere  et  propositum  hujus  commentarioli  et 
arcti  quibus  circumscribitur  limites  non  permittunt. 
Scirrhum  tumorem  esse  frigidum,  durum;  indolentem 
cuti  concolorem,  praecipue  in  partibus  glandulosis, 
quam  plurimi  pathologi  docuerunt.  Quam  definitio- 
nem omni  respectu  valere  non  posse,  facile  quisque 
intelliget;  observationes  enim  non  desunt,  quibus 
scirrhum  ab  initio  mollem  dolentem  et  aliis  molli 
quidem  structura  gaudentibus,  tamen  non  glandu- 
losis partibus,  verbi  causa  utero  insedisse,  compro- 
batur; imo  vero  saepe  tumores  descriptioni  superiori 
consentaneos  ad  scirrhos  referre  non  licet.  Scirrhi 
characterem  accuratius  delineare  mihi  videtur  defini- 
tio omni  casui  quidem  non  apta,  quae  eum  esse  tu- 
morem partium  mollium  quendam  durum,  ad  tactum 
renitentem,  inaequalem,  tuberosum,  decursum  chro- 
nicum observantem,  primis  ab  initiis  indolentem, 
postea  autem  dolentem,  proclivitatem  in  carcinoma 
abeundi  prae  se  ferentem  dicit.  Eaque  de  causa, 
cum  uterum  respicimus,  praeternaturalem  hujus  or- 
gani indurationem  chronicam,  tuberculosam,  eximia 
duritie  praeditam  atque  ad  ulcus  cancrosum  tenden- 


1)  Ebend.  Bd.  XII.  p*  265  * 41!* 

3)  Benjamin  Bell,  LelirbegrifF  der  Wundarzneykunst. 
Bd.  Y.  p.  166.  sqq. 

5)  llioliter,  Anfangsgriinde  der  Wundarzneykunst. 

Bd.  I.  p.  262.  $.  426. 

tem  nomine  uteri  scirrhi  vere  designare  possumus. 
Indurationis  autem  jam  descriptae  status,  quo  dolo 
re9  exoriuntur  prurientes,  lancinantes,  punctom, 

urentes,  qui  primo  per  intervalla , postea  vero  fre- 
quentius redeunt  ac  denique  continenter  et  acerbe 
aegram  extorquent,  et  locus  durus  tunc  elevatus 
ipse  in  ulcus  abiit  apertum,  quod  acrem,  malaeque 
indolis,  foetidum,  partes  vicinas  corrodentem  atque 
exedentem  humorem  stillat,  notionem  carcinomatis 

nobis  praebet. 

§.  III. 

Omnia  autem  figna,  iquae  de  uteri  scirrhi  carci- 
nomatisque praesentia  nos  certiores  reddere  possunt, 
tria  in  stadia  divisa,  quae  ad  scirrhum  exortum, 
ejusque  decursum  inflammatione  nova  alienatum, 
denique  vero  carcinoma  spectant,  nunc  accuratius 
investigare  juvabit. 

Stadium  primum.  Morbi  hujus  terribilis  diag- 
nosis hoc  stadio  saepissime  nos  fugit,  quia  foeinina 
hoc  afflicta  levissimorum  signorum,  quae  scirrhi  ori- 
ginem atque  formationem  comitantur,  rationem  non 
habet,  eaque  de  causa  symptomata  accuratius  per- 
scrutandi et  aestimandi  medico  occasio  deest.  Le- 
ves regionem  pelvis  permigrantes  et  subinde  rede- 
untes ictus,  dolores  in  ossis  sacri  regione  lan- 
cinantes atque  colica  menstrualis  inflammatio- 
nis ad  indurationem  transitum  plerumque  in- 
dicant, nec  ab  aegrota  autem  mox  illis  praetereun- 
tibus magni  momenti  putantur.  Indurationem  hoc 
modo  exorfam  scirrhosam  initio  sine  magnis  moles- 

tiis  aegra  fert,  et  modo  nonnunquam  obtusum  haud 
diu  persistentem  dolorem  in  pelvis  regione  sensit. 
Menstruorum  fluxus  hoc  tempore  a typo  regulari, 
si  fiat,  modo  parum  recedit.  Mucosa  in  utero  atque 
vagina  adaucta  secretio,  fluor  sic  dictus  albus  nos- 
tris quidem  temporibus  valde  frequens  et  permultis 
aliis  de  causis  dependens,  inprimis  autem  exploratio 
interna,  quae , cum  scirrhus  portioni  vaginali  insideat, 
eam  duram  atque  firmam,  licet  adhuc  nondum  tube- 
rosam offert,  plerumque  medico  scirrhosam  hujus  in< 
durationis  naturam  significat,  aut  ejus  adtentionem 
certe  movet.  Qua  in  conditione  aliquot  annos,  imo 
vero  decennia  haec  induratio  persistere  potest.  Si 
vero  post  aliquod  tempus  dicta  phaenomena  auge- 
antur, atque  complures  hujus  mali  molestiae  prode- 
ant, stadium  secundum  observare  licet.  — 

Quo  stadio  induratio  scirrhosa  celerius  accrescit. 
Aegrotae  nunc  ponderis  in  pelvi  cujusdam  est  sen- 
sus, mensium  fluxus  cum  variis  molestiis  ac  dolori- 
bus adauctis  incipit  atque  perdurat,  Inprimis  vero 
foemina  hacce  periodo  scirrhosi  uteri,  qui  pressio- 
nem in  vaginam,  molestam  exercet,  pondus  6entit, 
nec  non  multis  per  situm  erectum  et  alios  corporis 
motus  doloribus  afficitur.  In  exploratione  externa 
abdomen  paululum  tensum  et  uterus,  si  scirrhus  ejus 
fundum  occupavit,  supra  symphysin  ossium  pubis 
durus  interdum  contrectatur,  Partes  genitales  ex- 
ternae plus  minusve  tument,  et  a materia  mucosa, 
quae  inajoii  jcopia  jiti  vagina  secernitur,  humectenturj 
Immisso  per  vaginam  digito  portionem  vaginalem 
durissimam,  inaequalem  ac  dolorosam,  raro  tugiidam 

sentire  licet.  Aegrotae  per  longum  tempus  loca 
tacta  dolentia  conqueruntur.  Inter  coitum  non  so- 
lum, sed  etiam  eo  finito  dolores  sentiuntur.  Non- 
nunquam  utero  tumescente  et  e cavitate  pelvis  exe- 
unte  portio  vaginalis  digito  vix  ac  ne  vix  quidem 
adtingi  potest.  Tunc  vero  uterus  per  intestinum 
rectum  exploratus  corpus  durissimum  atque  expan- 
sum repetitur.  Dolores  partis  laesae  vehementius 
saepe  pungentes  et  urentes,  nulla  apparente  causa 
aegrotam  cruciant.  Systema  reproductivum  illo  tem- 
pore plus  minusve  malo  participatur,  nec  non  affec- 
tiones hystericae  systema  nervosum  affectum  esse, 
indicant.  Pars  indurata  denuo  inflammata  humo- 
rum confluxu  intenditur  atque  singula  tubercula  ele- 
vata producit,  quae  rumpuntur  et  materiam  malae 
indolis  emittunt,  quo  quidem  stadium  secundum 
finitur. 

Stadium  tertium.  Dolores  vehementes,  urentes- 
que  sine  intermissione  perseverant,  nec  non  cum 
punctoriis  fugacibus,  qui  pelvis  regionem  perstrin- 
gunt, sociantur.  Perpetuus  subflavae,  e flavo  viridis, 
cinereae  aut  subfuscae  partibus  scirrhosis  secretis 
permixtae,  partes  vicinas  corrodentis  celerius  tar- 
diusve  inficientis  ac  foetorem  dispergentis  materiae 
una  cum  urina  fluxus,  ulcus  carinomatosum  maxime 
patefacit.  Simul  semper  in  vagina  ut  in  uteri  pro- 
lapsu sentitur  pressio.  Quae  corroduntur  vasa  re- 
pente sanguinis  copiam  intervallis  brevibus  emittunt. 
Hoc  tempore  partes  huic  malo  proximae  plane  des- 
truuntur, ita  ut  loco  oris  atque  colli  uteri  solum 
crassus  atque  durus  valde  dolens  circulus,  tota  au- 

tem  inferior  uteri  pars  cartilaginosis,  sulcatisque 
excrescentiis,  quae  semper  magis  magisque  adaugen- 
tur, et  demum  vaginam  claudunt,  obtecta  tangatur. 
Gradu  inferiori  portio  vaginalis  illaesa  quidem  sed 
durior,  inaequalior,  rugosa,  striata  et  labiis  oris  uteri 
tumescentibus  observatur.  Sin  autem  totus  uterus 
laborat,  ejus  destructiones  exploratione  per  intesti- 
num rectum  cognuscuntur , quod  demum  ita  fit,  ut 
vesica  urinaria  et  ceterae  partes  cum  utero  connexae 
haud  raro  in  consensum  vocentur.  Paralysis  unius 
alteriusve  cruris  non  nunquam  sequitur;  Menses 
plane  intercipiuntur  aut  validissimis  cum  doloribus 
fluunt.  Aegrotae  hoc  tempore  claudicantes  crucia- 
tus vehementes  accusant.  Systematis  functiones  re- 
productivi  magis  magisque  laeduntur,  proinde  ad- 
spectus  totius  corporis  cacochymieus,  appetitus  plane 
depravatus,  pressionis  sensus  in  regione  ventriculi, 
ructus  acidus,  nausea,  vomitus,  aphthae  ab  acido 
ventriculi  acri  originem  trahentes,  abdomen  flatibus 
tumefactum,  obstructio,  oedema,  colliquationes  atque 

' demum  corporis  macies  ac  febris  lenta  praecipue  ves- 
peri exacerbationem  promovens,  qua  aegrotas  cepha- 
lalgia et  doloribus  in  omnibus  partibus  lancinantibus 
correptas  conspicimus.  Partium  afflictarum  destructio 
sub  doloribus  violentis  atque  per  diem  noctemqhe 
infelicem  turbantibus  in  dies  crescit.  Complures 
uteri  labefactati  partes  solvuntur  atque  vagina  pro- 
deunt, postremum  autem  mors  jam  diu  exoptata  vel 
prostratione  virium  summa  vel  haemorrhagia  ad- 
ducitur. 

' * • f i - - J s)  > • J i * « ^ i • • i)  $ X)  1 & / t t Jj  L*  i.  - c : .3 


$.  iv. 

Uteri  inflammatio  et  hanc  sequens  humorum 
stasis,  ad  quam  hujus  organi  structura,  situs  et 
pletliora  periodica,  nec  minus  variarum  in  concep- 
tione, graviditate,  ante  et  post  partum  materiarum  se- 
cretio disponunt,  causam  scirrhi  uteri  proximam  con- 
stituunt. Inflammatio  vero  arteriosa  non  solum,  sed 
etiam  venosa,  quam  praecipue  uteri  spongiosa,  lym- 
phatica atque  venosa  textura  adjuvat,  eo  facilius  exi- 
tum indurationis  adducit  et  lentum  ob  decursum  le- 
vissimaque  signa,  quae  eam  comitantur,  difficile  per- 
cipitur. 

Ad  causas  praedisponentes  pertinent  tenera,  de- 
bilis, roboris  expers  atque  sensibilitate  irritabilis  cor- 
poris constitutio  vel  congenita,  vel  aliis  morbis  ac- 
quisita, nec  non  habitus  scrofulosus.  Hereditaria 
quaedam  dispositio,  quae,  quamquam  ad  hoc  usque 
tempus  a nullo  sat  explicata  est,  tamen  permultis 
exemplis  confirmata  negari  nequit.  Exinde  elucet, 
scirrhum  non  semper  morbum  esse  localem,  qui  par- 
tis exstirpatione  affectae  removeri  possit,  sed  haud 
raro  in  toto  individui  organismo  ita  latere,  ut  non 
solum  omnis  bonae  indolis  induratio  facillime  in 
scirrhum  mutetur,  sed  etiam  parte  scirrhosa  uno  in 
loco  remota  in  altero  rursus  appareat.  Quod  ad  ae- 
tatem attinet,  mulieres  intra  tricesimum,  et  quadrage- 
simum aetatis  annum,  multiparas  praesertim,  quas 
jam  multis  et  in  partu  ipso  et  in  puerperio  hunc 
morbum  faventibus  momentis  expositae  erant,  affici 
supra  jam  'proposui.  praegressa  partim  totum  orga- 


nismum  vexantia,  partim  prae  ceteris  systema  geni- 
tale infirmantia  momenta  ad  causas  praedisponentes 
accensenda  sunt;  ad  classem  primam  autem  omnia 
animum  deprimentia  spectant  pathemata,  hac  ex 
causa  timor,  moeror,  sollicitudo,  amor  infelix,  usus 
veneris  denegatus,  deinde  alimenta  mala,  adr  depra- 
vatus etc. ; quoad  secundam  enumerare  licet,  frequen- 
tem fluxus  menstrualis  perturbationem  aut  suppres- 
sionem, uteri  inflammationem  post  puerperium  saepe 
repetitam  et  neglectam,  haemorrhagiae  uteri  prae- 
gressae; quaecunque  vero  momenta  nocifera  sub 
finem  laudavi  et  causae  occasionales  existere  pos- 
sunt. 

Inter  causas  occasionales  praecipue  nominanda 
est  refrigeratio  abdominis  et  inprimis  partium  genita- 
lium, saepissime  abusu  fomentationum  injectionum- 
que frigidarum  excitata.  lotissime  autem  ei  exposi- 
tae sunt  mulieres,  in  quibus  genitalia  ob  frequentio- 
res  partus  atque  difficiles  adeo  amplificata  sunt,  ut 
aer  atmosphaeric.us  ad  uterum  usque  facillime  pene- 
trare possit;  huc  quoque  refrigeratio  pedum  menstru- 
ationis tempore  accedit.  Neque  minus  emenagoga, 
congestiones  locales  excitantia,  sicuti  nimiae  incitan- 
tes, adstringentes  aut  calidae  injectiones  ad  uteri 
haemorrhagiam  sistendam  incaute  adhibitae,  virus 
syphiliticum,  congestiones  haemorrhoidales , metasta- 
ses materiae  lacteae  in  uterum,  frequentes  metrorr- 
hagiae, fluor  albus  benignus  ac  malignus,  atque  ejus, 
nec  minus  menstruorum  lochiorumque  repentina 
suppressio.  Coitus  praecox  et  nimius  praecipue 
fluxus  menstrui  periodo  exercitus,  nec  non  onania 

adnotari  merent.  Causas  mechanicas  uteri  scirrhi 
frequentes  non  negligemus,  pressionem  nimirum 
male  formati  aut  materia  nociva  circumdati  nec  bene 
applicati  pessarii,  partus  frequentes  atque  difficiles, 
uteri  ostii  contusiones  atque  laesiones  ex  instru- 
mentorum cujusvis  generis  usu  exortas , concubi- 
tum frequentem,  si  uterus  in  vaginam  profun- 
de intraverit,  aut  membrum  virile  normalem 
magnitudinem  excedat,  ita  ut  partem  uteri  inferiorem 
nimis  irritet,  masturbationem , explorationem  rudem, 
separationem  placentae  violentam,  si  ea  praecipue 
segmento  uteri  inferiori  afiixa  fuerit. 

5.  V. 

Morbi  hujus  prognosis  non  nisi  pessima  dici  po- 
test, quum  experientia  docuerit,  hunc  ocius  serius- 
ve,  praesertim  si  decursu  suo  ad  cancrosam  rneta- 
morphosin  usque  jam  pervenerit,  mortem  adducere. 
Majori  spe  medicus  teneri  potest,  si  stalim  ad  morbi 
originem  advocetur,  aut  syphilis  scirrhi  causam  ex- 
hibeat. Exempla  quidem  exstant,  uterini  scirrhi  re- 
moti, quod  etiam  rebus  faventibus,  quamquam  raro, 
fieri  potest,  quia  jam  propria  hujus  orgaui  construc- 
tio, graves  ejus  functiones  atque  conjunctiones  cum 
aliis  organis,  multae,  quae  vim  suam  in  hunc  faci- 
lius exercent,  causae  nocivae,  mali  incrementum  non 
solum  adjuvant  atque  accelerant,  sed  etiam  uteri  situs 
occultus,  remediorum  adhibendorum  usum  ac  effec- 
tum difficiliores  reddit. 

5.  VI- 

Quod  attinet  dirissimi  hujus  morbi  curationem, 


Jam  e supra  dictis  patet,  eum  raro,  nec  nisi  primo 
scirrhi  stadio,  quo,  ut  supra  vidimus,  sub  forma  in- 
flammationis evadit,  bene  procedere.  Qua  de  causa 
inprimis  methodus  antiphlogistica , non  solum  ad  in- 
flammationis indolem,  sed  etiam  ad  ejus  gradum 
moderanda  , huc  spectat.  Experientia  autem  constat, 
scirrho  jam  ad  secundi  stadii  finem,  transitum  ad 
carninoma  usque  provecto,  cum  paene  nunquam  re- 
mediis omni  cum  circumspectione  adhibitis  tam  ex- 
ternis, quam  internis,  quanta  quoque  eorum  hunc 
ad  finem  commendatorum  copia  existat,  ad  perfec- 
tam sanitatem  perduci  posse.  Saepissime  tunc  me- 
dicus, cum  curatio  radicalis  ei  non  data  sit,  non 
nisi  symptomatice  agat,  nec  non  secundum  therapiae 
generalis  regulas  conformet  medicinam  oportet.  Quae 
cum  ita  sint,  cum  Petr.  Camperus  i)  dictitans,  can- 
crum verum  in  omne  remedium  recalcitrare,  opinio- 
nem insuper  comprobet,  minime  mihi  videor  taxan- 
dus esse,  quod  hoc  loco  nec  in  regulis,  quas  medi- 
cus in  hoc  curando  observare  debeat,  nec  remediis, 
quae  contra  uteri  scirrhum  cancrumque  adhibita  sint, 
et  opere  de  hoc  morbo  quocunque  legantur,  enume- 
randis diutius  haerere  noluerim,  praesertim  cum  mi- 
hi tam  nova  medicamenta  magnae  a scriptoribus  jam 
laudatorum  moli  adjungenda,  tam  nonnulla  ex  his 
quam  sic  dicta  specifica  indicanda  non  sint  in 
promptu,  insuper  quoque  et  temporis  defectus,  et 
brevitas  opusculi  necessaria,  ut  ad  tramitem  propo- 
situm redeam,  me  cogat. 

§•  VII. 

Quibus  de  cognitione  uteri  scirrhi  carcinomatis- 
que breviter  praemissis  jam  de  ejus  complicatione 
cum  graviditate,  nonnulla)  adjiciam  necesse  esse 
mihi  videtur.  — Antequam  vero  ad  conceptionem 
uteri  scirrhosi  progrediamur  ipsam,  graviditatis  func- 
tiones legitimas  .\egritudinis  respectu  habito , certius 
recenseamus  oportet. 

Conceptionis  periodo,  primo  graviditatis  actu, 
quo  corpus  et  animus  incitamentis,  quae  'Utramque 
organismi  partem  spectant,  mirum  in  modum  exci- 
tantur, inprimis  uteri  receptivitas  quam  maxime  ad- 
augetur, ita  ut  ei  germen  a matre  praeformatum,  nec 
non  semine  virili  ad  vigorem  revocatum  conservandi 
atque  excolendi  praebeatur  facultas.  — Quodsi  nunc 
scirrhum  et  ejus  in  uterum  reactionem  respiciamus, 
cum  primo  stadio,  quo  saepe  parvam  hujus  organi 
partem  modo  occupat  nee  aegrotis  molestias  adfert, 
a natura  insitam  uteri  functionem,  embryonis  con- 
formationem impedire  non  posse  intelligemus.  Con- 
tra, non  absurdum  esse  videtur,  si  quis  credat,  ner- 
vorum uteri  vim  hac  affectione  morbosa  jam  [adauc- 
tam tunc  incitamento  tantum  minori  egere,  ut  gradus 
vitalitatis  ad  conceptionem  necessarius  provocetur, 
proindeque  hunc  statum  morbosum,  nisi  a statu  nor 
mali  nimis  recedat,  magis  prodesse  posse,  quum  plu- 
rima sterilitatis  causa  praeprimis  in  eo,  quod  inter 
coitum  uteri  vitalitas  ad  foecundationem  non  excite- 
tur apta  , posita  esse  videatur.  Facillime  vero  quis- 
piam opponere  potuerit,  cur  tam  raro,  quodsi  scirr- 
hus  conceptionem  magis  fovere  quam  impedire  vale- 


ret,  ejus  complicatio  cum  graviditate  inveniatur? 
Ad  hoc  respondeo,  scirrhum  plerumque  inter  tricesi- 
mum quadragesimum  aetalis  annum  apparere  nec 
non  multiparas  invadere,  in  quibus  saepenumero 
concipiendi  facultas  jam  extincta  est.  Scirrhi  sedes, 
licet  semper  respici  debeat,  hic  tamen  perexigui  mo- 
menti est,  quum  conceptione  uterus,  quoad  for- 
mam, si  id,  quod  ejus  orificium  aperiatur,  exceperis, 
non  mutetur-  Qua  rerum  sub  conditione  huic  parti 
insidens,  incommodum  quidem  afferat,  necessarium 
est,  mutatio  interim  ejus  levior,  quo  minus  impedi- 
mentum conceptionis  habeamus,  me  quidem  judice 
sat  sufficienter  impedit.  Quem  morbum  ad  stadii 
secundi  finem,  ubi  scirrhus  ad  cancrosam  metamor- 
phosin  tendit,  ne  conceptio  fiat,  prohibere  non  posse 
majorem  admirationem  movet,  qua  de  re  exempla 
nos  certiores  faciunt,  quorum  unum  Sommerus  i)  re- 
fert, cui  foemina  annorum  triginta  septem  doloribus 
ad  ossis  sacri  regionem  ac  quotidianis  per  duodevi- 
ginti hebdomades  durantibus  metrorrliagiis  affecta,  ad  cu- 
randum se  comisit,  quam  affectionem,  accurata  explora- 
tione instituta,  uteri  scirrhum  ad  transitum  in  carcinoma 
propensum  esse  is  mox  indicavit,  quod  dictum 
deinde  exploratio  quoque  interna  confirmavit.  Post- 
quam remedia  ad  finem  apta  nullo  cum  effectu  qua- 
tuor  per  menses  adhibita  erant,  et  dolores  die  noc- 
teque cruciantes  atque  uteri  haemorrhagiae,  quas 

deinde  materiae  acri9  foetidaeque  fluxus  sequebatur, 
perduraverant,  aegrota,  nec  antea  medico  et  ipsa 
hoc  in  statu  graviditatem  praesumentibus,  abortu 
foetum  circiter  quatuor  mensium  egessit.  Quo  facto 
symptomatibus  morbi  omnibus  per  partum  adauctis, 
eo  celerius  mors  exoptata  advenit,  — Laesiones 
vero  parenchymatis  uteri  tantae,  tamque  variae  fun- 
ctionem normalium  aberrationes  , cum  tamen  , quo 
minus  organum  functionem  summam,  conceptionem 
suscipiat,  impedire  nequeant,  naturam  functionem 
organismi  muliebris  hancce  prae  ceteris  quam  maxi- 
me fovere,  inde  elucescere  mihi  videtur,  ita  ut  res 
adversae , nisi  totius  organismi  integritatem  violent, 
aut  praecipue  in  totum  uterum  inimice  agant,  facilius 
eam  evertere  non  valeant;  nec  minus  hac  re  patet, 
conceptionem  minus  materialem  organismi  partem, 
quam  potius  nervorum  vim  spectare,  et  proinde, 
minori  conditionis  partium  uteri  organicarum  respe- 
ctu habito , normalem  systematis  sensibilis  indolem 
sibi  exposcere. 

§.  VIII. 

Graviditate  vero , statu  organismi  foeminini  pro- 
prio, quo  germen  coitu  foecundo  in  uterum  deposi- 
tum non  solum  conservatur,  sed  etiam  ad  majorem 
perfectionis  gradum  perducitur,  stimulus  hoc  modo 
excitatus  permanens  in  toto  organismo,  nec  non 
praecipue  in  utero  observatur,  qui  majorem  sangui- 
nis congestionem  ibi  promovet,  qua  simul  uteri  vis 
plastica,  primum  ovi  ad  uterum  affixione,  placentae 
conformatione,  deinde  autem  foetus  nutritione  ipsa 


conspicua , prodit.  Perinde  vero  eodemque  tempore 
uteri  ipsius  affulget  incrementum  , ita  ut  hac  in  pe- 
riodo non  solum  ejus  parietes  quoad  texturam  mol- 
liores atque  crassiores  detegantur,  sed  etiam  totus 
illius  ambitus  multo  magis  increscat.  Quodsi  his 
breviter  indagatis  ad  scirrhum  redeamus,  et  experien- 
tia edocti  eum  primo  in  stadio  certe  jfoetus  formati- 
onem semper  turbare  non  valere  cognoscamus,  dic- 
tum nec  ullo  alio  modo  melius  explicari  puto,  eo, 
quod  omnis  productionis  vis  ad  foetum  excolendum 
dirigatur,  et  parasito,  quae  ad  eum  formandum  ac 
his  partibus  luxuriandum  conferre  possit,  omnia  de- 
trahantur. Multo  autem  clarius  hoc  in  organorum 
longe  ab  utero  absitorum  affectionibus  conspicitur 
e.  g in  phthisi  exulcerata,  et  aliis  quae  inter  gravi- 
ditatis decursum  plane  silent,  et  eo,  quod  natura 
vires  ad  foetum  conformandum  omnes  tendat,  illam 
turbare  nequeunt.  Quo,  foetum  propriam  vitam 
degere,  quam  res  externae,  nisi  in  eum  ipsum  agant, 
exstinguere  nequeunt,  non  temere  concludendum 
opinor.  Cum  graviditas  vero  scirrho  uteri  praesente 
sine  damno  stadia  percurrat,  periodo  modo,  qua  [morbus 
nondum  ad  gradum  altiorem  pervenerit,  primo  dico  sta- 
dio, ubi  affectio  localis  parvam,  superficiariam,  at- 
que minus  incommodam  partem  occupat,  locum  in- 
venire potest.  Gestationis  etenim  tempore  mali  se- 
des magis  quam  conceptionis  respicienda,  quoniam 
illa  uteri  amplificatio  et  incrementum  , quae  praeci- 
pue, quo  minus  legitime  fiant,  scirrhus  impedire  po- 
test, nec  eodemque  tempore  omnibus  in  partibus 
haud  simul  animadvertitur,  sed  graviditate  ineunte 

inprimis  illius  fundus,  deinde  corpus  increscit,  et 
collum  denique  extenuatur,  qua  de  causa  periodo 
hac  scirrhus  portioni  vaginali  affixus,  cum  haec  pars 
postremum,  partus  tempore  mutationi  subjecta  sit, 
minimum  detrimentum  adferre  potest. 

Graviditas  scirrho  praesente  nec  aegrota  detri- 
mentum exinde  percipiente,  cum  decurrerit,  fore  ut 
partus,  uteri  contractione  repetita  promotus,  natura 
graviori  licet  cum  difficultate  sola  perficiatur,  spe- 
rare licet, 

$.  IX. 

Organismi  vero  muliebris  functiones , graviditas 
partusque  sub  affectione  uteri  schirrhosa  non  semper 
ad  naturae  leges  evadunt,  ut  interdum  stadio  hujus 
morbi  primo  fieri  solet,  nec  non  supra  breviter  indi- 
care Operam  navavi.  Multo  saepius  scirrhi  complica- 
tione tam  embryoni  quam  matri  ipsi  detrimenta  nas- 
cuntur permagna,  quae  recensere  nunc  in  animo  est. 
Blurimum  autem  hac  in  re  loco  ac  stadio,  quibus 
scirrhus  versatur,  adscribendum  esse,  commemorem  vix 
necesse  est,  Induralio  scirrhosa  fundum  vel  corpus 
uteri  cum  occupat,  atque  ea  magno  ambitu  gaudente 
non  solum  ad  externum,  sed  etiam  ad  intimum  ejus 
stratum  usque , tertiam  tunicam  vasculosam  tendit, 
tempore  graviditatis  necessariam  texturae  mutationem 
ac  amplificationem  per  omnes  uteri  partes  foetus 
conformationi  ac  incremento  convenienter  fieri  non 
posse,  quis  e9t,  qui  dubitet?  1’erinde  quoque,  per 
germinis  incitamentum  ad  uterum  perducto  sanguine, 
quo  minus  totam  ejus  texturam  pervadere  possit, 
prohibito,  vitiosa  placentae  uterinae,  organi  ad  foe- 

tum  nutriendum  primarii,  constructio  semper  prodi- 
bit, quoniam  vasa  tunicae  uteri  internae,  quorum 
incremento  graviditatis  ineuntis  celeri  placenta  ute- 
rina gignitur,  ob  indurationem  hujus  partis  morbo- 
sam amplificari  nequeunt,  nec  non  partes  placentae, 
cum  vasis  sanguiferis  careant,  tantum  tela  cellulosa 
adipeque  impletae,  quae  nutritionem  foetus  imper- 
fectam nunquam  non  indicant,  nascuntur.  Quod  in- 
ferius de  scirrho,  cum  uteri  fundo  adhaereat,  placenta 
plerumque  huic  loco  affixa , dici  meretur.  Placenta 
vero,  cum  loco  indurato  nec  non  scirrho  correpta 
reperiatur,  quod  jam  observatum  legitur,  foetus  nu- 
tritio eo  magis  turbetur  oportet.  Quae  cum  ita  sint, 
ne  vita  jam  per  se  tenera , nec  non  nutritione  imper- 
fecta insuper  labefactata,  eo  facilius  plane  destruatur, 
aut  si  foetus  quoque  vitam  hoc  modo  debilitatam  ad 
partum  usque  protraxerit,  deinde  tamen  domicilio 
pristino  relicto,  peregrinis  quae  in  vitam  inimice 
agunt,  incitamentis  certe  succumbat,  fieri  non  potest. 
.Nec  minus  autem,  si  uteri  collum  scirrho  correptum 
est,  illius  functio  subvertitur,  secretio  nimirum  mu- 
ci, quo  coagulato  uterus  clauditur,  nec  non  omnis 
aditus,  quo  minus  germinis  ad  interum  forma- 
tio turbare  possit,  ad  eum  impeditur.  Ma- 
jora vero  incommoda  ac  certius  scirrhum  ad  altiorem 
perfectionis  gradum  jam  provectum  sequuntur.  Cum 
vitium  scirrhosum  nimirum  jam  in  eo  versatur, 
quod  in  carcinoma  transire  tendat,  non  solum  maxi- 
ma ad  foetum  conformandum  sanguinis  pars  ad  se- 
cretiones morbosas  impenditur,  et  hoc  modo  ilii 
nutrimentum  necessarium  detrahitur,  sed  eo  quoque, 

quod  totus  organismus  irritamento  hujus  vitii  tam  ve- 
hementi debilitatur,  mors,  proindeque  ante  tempus 
justum  ex  utero  rejectio  adducitur.  Quae  embryonis 
per  uterum  anomala  promotio,  eo  facilius  contingat, 
necesse  est,  quo  magis  carcinoma  ad  locum  placentae 
affixum  ejus  vasa  sanguifera  corrodat,  et  ita  haemor- 
rhagias  gravissimas,  quibus  foetus  a matre  disjungitur, 
provocet,  cujus  historia,  quam  Sommerus  refert,  su- 
pra indicatp  certissimo  nobis  argumento  est. 

Incommoda  ex  eodem  fonte  promanantia,  partus 
periodo  haud  dissimilia  conspiciuntur.  Primo  scir- 
shi  stadio,  quo  affectio  localis  minoris  ambitus  gravi- 
ditatem non  laesit,  partus  quoque  a natura  quidem 
perfici,  etsi,  quod  uteri  collum  scirrho  praebeat  se- 
dem, illius  amplificatio  non  solum  tempore  longiori 
sed  etiam  gravioribus  cum  doloribus  finiri  potest,  qui- 
bus parturiens  quam  maxime  debilitatur.  — Altiori 
autem  vitii  gradu  viribus  totius  organismi,  nec  non 
inpriinis  uteri  jam  labefactatis,  hic  foetum  expellendi 
functionem  vel  plane  non  peragere  poterit,  vel  cuin 
tamen  sub  omnium  virium  intensione  hoc  negotium 
perlicere  valuerit,  mater  huic  certe  succumbet,  quam 
ob  rem,  ne  hoc  liat,  foetus  promotio  auxilio  artis 
absolvatur  necesse  est,  de  quo  etiam  sequenti  in  hi- 
storia exemplum  exstat. 

§.  X. 

Vi  adversa,  quam  soirrhus  in  graviditatem  exse- 
rere solet  breviter  enarrata  , et  vice  versai  hujus  in- 
illum  recensere  e re  existimaverim. 

Neminem,  ne  mediocriter  quidem  in  his  rebus 
versatum,  irritabilitatem  uteri  graviditate  incipiente 

adauctam  semper  quoque  indurationi  scirrhosae  inci- 
tamento recenti  ad  eam  excolendam  maxime  favere, 
nec  non  sic  detrimenta  permagna  adducere  debere, 
fugiet.  Sub  graviditatis  initio  quidem , si  scirrbus 
ad  altiorem  perfectionis  gradum  nondum  pervenerit, 
ne  hic  parasitus  , quod  summa  uteri  functio , concep- 
tione provocata,  foetum  conformandi  atque  servandi, 
praedominatur , ideoque  omnis  vis  productiva  hunc  ad 
iinem  tendit,  celerius  incrementum  ut  capiat  fieri 
posse,  etiamsi  concedam,  deinde  tamen  hic  proces- 
sus morbosus,  functione  illa  sub  finem  gestationis 
extincta,  offensionibus  utero  inter  partum  ipsum  ad- 
latis  denuo  excitatus,  magis  increscit,  quum  non  so- 
lum uteri  substantia  inter  graviditatis  decursum  mol- 
lior et  spongiosior,  sed  etiam  sanguis  huc  usque  ad 
uterum  majori  ejus  vitalitate  adductus,  scirrhi  incre- 
mento faveat.  Quodsi  vero  scirrhus  intrante  gravi- 
ditate ad  stadium  secundum  usque  jam  pervenerit, 
tunc  multo  celerius  ille  canceptionis  ac  graviditatis 
incitamentis  semper  turbatus,  in  carcimona  mutatur, 
et  eo,  quod  secretio  loci  adfecti  anomala  ad  foetus 
detrimentum  adaugetur  , atque  partes  vicinae  semper 
magis  magisque  in  consensum  trahuntur , non  solum 
foetus  sed  etiam  matris  mors  adducitur,  — Maxime 
vero  scirrhus  inter  partum  ipsum  uteri  contractioni- 
bus et  laesionibus , quae  placentae  separatione  exo- 
riuntur, afficitur,  nec  non  ejus  transitus  ad  cancrum 
acceleratur, 

§.  XI. 

Diagnosin,  quoad  complicationem  graviditatis 
cum  uteri  scirrho  semper  difficillimam  esse,  nemo 

non  facile  intelliget.  Omnia  jam  per  se  incerta  gra- 
viditatis signa  hoc  in  statu  a scirrho  mutata  vel  pla- 
ne non  observantur,  vel  si  adsint,  morbo  praesenti 
non  temere  adscribuntur.  Proinde  tantum  concubitus 
hoc  tempore  celebratus,  quem  foemina  confitetur, 
medicum  eo  perducere  potest,  ut  omnia  accuratius 
perscrutetur,  nec  omnem  graviditatis  suspicionem 
statim  removeat.  Quod  dictum  piaecipue  valet, 
cum  scirrhus  orificio  aut  collo  uteri  insideat , et  jam 
ad  stadium  secundum  usque  provectus  sit.  Quodsi 
enim  fundum  aut  corpus  uteri  occupet , nec  non  sine 
magnis  molestiis  lateat , exploratio  interna  diligen- 
ter instituta  graviditatis  signa , quamquam  incerta, 
medico  adhuc  praebere  potest, 

§,  XII. 

Exempla  vero,  quae  graviditatem  cum  uteri  scir- 
rho combinatam  confirmant,  nonnullis  scriptoribus, 
ut  prae  ceteris  fioerum  i)  et  Sommerum  2)  laudem, 
commemorata  inveniuntur.  Praeprimis  vero  Illustris, 
de  Siebold  complures  hujus  generis  complicationes 
obviam  venere,  quarum  unam,  quae  in  instituto  ob- 
stricio  Illius  sub  auspiciis  evenit,  opere  infra  comme- 
morato 3)  enarravit.  Haud  dissimilis  et  mense  Ian. 


1)  Abhandlungen  und  Versuclie  geburtshiilflichen  In- 
halts  von  L.  J.  Boer. 

2)  Stark  1.  c.  Bd.  III.  Stck.  3.  p.  288. 

3)  Journal  fur  Geburtsliiilfe,  Frauenzimmer-  u.  Kin- 
derkrankheiten  von  A.  Elias  von  Siebold.  Bd.  III. 
Stuck  I,  pag,  49.  sqq. 


a,  c.  observatio  Ei  contigit-  Jam  nihil  restat, 

quam  ut  morbi  historiam  supra  dictam  lectoribus 
tradam : 

Genofeva  EI  — , quadraginta  annos  nata,  aetate 
infantili  semper  sanitate  perfecta,  exceptis  variolis, 
gavisam  se  esse  affirmavit.  Menses  primum  anno 
aetatis  decimo  quinto  cum  doloribus  in  regione  ossis 
sacri  edidit,  et  respectu  quantitatis  et  qualitatis  re. 
gulares  usque  ad  primam  anni  vitae  vicesimi  secundi 
graviditatem  semper  certo  tempore  redierunt.  Eer 
omne  graviditatis  tempus  bene  valuit,  Eartu  exiguos 
ob  dolores  quatuor  per  dies  protracto  cum  magno 
nisu  multisque  molestiis  manu  rudi  obstetricis,  [quae 
infantem  extrahere  studuic,  perficiebatur.  Quam  ob 
rem  deinde  puerpera  quatuor  per  septimanas  aegro- 
tavit;  partes  genitales  externae  tumebant,  totum  ab- 
domen , praecipue  in  uteri  regione  sub  attactu  valde 
dolebat , simul  febris  et  alvi  obstructio  apparebant. 
Sine  omni  medicamenti  auxilio,  excepto  infuso  flo- 
rum chamomillae,  quo  pro  potu  ordinario  utebatur, 
hae  omnes  molestiae  disparuerunt,  et  puerpera  rur- 
sus bene  se  habuit.  Lochiorum  fluxus  quidem  hoc 
aeque  ac  in  sequentibus  puerperiis,  quoad  quantita- 
tem  parcus  et  cum  doloribus  consociatus  erat.  Eue- 
rum , quem  peperit  per  decem  menses  lactavit.  — 
[Posthac  menstruatio  iterum  ad  typum  consuetum  re- 
diit,  nec  laesa  usque  ad  graviditatem  secundam,  duo- 
bus annis  post  secutam  et  sicuti  partus  ac  puerperi- 
um prospere  succedens  in  conspectum  prodit.  Euel- 
lam  natam  duos  per  annos  mammis  nutrivit.  Optima 
deinde  semper  valetudine  gavisa  j decem  annis  post 


febre  intermittente  tertiana  corripiebatur,  quae  per 
novem  septimanas  producta  sponte  recessit.  Men- 
struorum fluxus  ob  hunc  morbum  unum  per  annum 
interceptus,  deinde  ad  regulam  quatuor  annos,  nova 
conceptione  impedita , normalem  rediit.  Graviditas, 
partus  et  puerperium  superioribus  non  dissimiles 
fuerunt.  Puerum,  quem  paitu  edidit,  duodeviginti 
menses  uberibus  admovit.  Tribus  annis  praeterlapsis 
mense  Augusto  iterum  gravidam  se  esse  persensit. 
Cuius  ultimae  gravididatis  decursu  menstrua  semper, 
turbata  licet,  fluxerunt,  ita  ut  typum  hebdomadum 
trium  absolverent  et  sanguinis  loco  fluidum  album 
mucosum  copia  sat  magna  rejiceretur.  Quo  tempore 
praeterito  haec  nunc  valde  profusa,  quamquam  rubra 
sed  sub  specie  massae  sanguinis  coagulatae,  semper 
gravibus  doloribus  stipata  apparuerunt.  Ceterum  gra- 
vida continuam  lassitudinem  et  artuum  torporem 
sensit,  nec  opus  consuetum  peragere  potuit;  simul 
magnis  de  doloribus  in  ossis  sacri  regione  ad  crura 
usque  tendentibus,  cephalalgia  et  calore  adaucto  con- 
questa est.  Die  undecimo  mensis  Martii  fluxus  men- 
strualis eundem  supra  jam  descriptum  statum  adhuc 
observans,  ultimum  provenit.  Quo  facto,  omnibus 
exacerbatis,  medicus  arcessitus,  mixturam  e tinctu- 
rae thebaicae  scrupulo  uno  et  aqu.  melissae  unciis 
sex  compositam  propinavit.  Quum  aegrota  gravidam 
se  esse  affirmaret,  protinus  ab  obstetrice  explorata  est, 
quae  non  solum  graviditatem  veram  sed  etiam  par- 
tum ineuntem  indicavit,  quam  ob  causam  instituto 
obstetricio  Wuerzburgensi , cui  Illustriss.  de  Siebold, 
praeerat,  tradita  est.  Status,  dolores  in  abdominis 


regione  imminutos  si  exceperis,  adime  idem  fuit. 
Exploratio  vero  accurate  instituta  docuit:  abdomen 
rugosum,  in  latere  dextro  durius,  vaginam  valde 
amplificatam,  magnam  mucosae  cum  sanguine  com- 
mixtae materiae  copiam  secernentem.  Orificium  ute- 
ri ad  thaleri  magnitudinem  apertum,  inter  mediam 
et  inferiorem  pelvis  aperturam,  dextro  in  latere  cras- 
sum  ac  multifarie  incisum  in  latere  vero  laevo  pla- 
num atque  extenuatum  erat.  Ex  uteri  orificio  massa 
tuberculosa  dura  eminebat,  quae  cum  uteri  ore  ad 
atus  sinistrum  cohaerebat,  et  hoc  loco  sub  tactu 
o ebat.  Juxta  uteri  oris  crassam  partem  nec  non 
massam  eminentem  descriptam  digitus  in  uterum  in- 
potuit.  Digiti  exploranies  sanguine  materiae 
mucosae  similem  foetorem  dispergente  obducebam 
tur.  — Ex  his  autem  omnibus,  quae  observaban- 
, morbum  uteri  scirrhum  esse  elucere  videbatur. 
Quam  diagnosin  confirmavere  praecipue  haec: 

a.  Aegrota,  ut  ex  ejus  narratione  concludi  po- 
tuit, in  primo  puerperio  uteri  inflammatione  labora- 
verat, quam  scirrhi  origo  non  solum  semper  postulat, 
sed  etiam  ad  quam  uterus,  organon  valde  irritabile, 
praecipue  propendet. 

b'  ^udls  obstetricis  tractatio,  quam  aegrota  in- 
ter partum  primum  toleraverat,  sicuti  partus  difficilis. 

c.  Fluxus  menstruorum  non  solum  quoad  ty- 
pum sed  etiam  quoad  qualitatem  et  quantitatem 
perversus. 

d.  Aegrotam  longius  ante  tempus  morbo  vene- 
reo  vehementer  affectam  fuisse  compertum  erat, 


e.  Aegra  ea  aetate  erat,  qua  facillime  scirrhui 
oritur. 

f)  Reliqua  sypmtomata:  1’roprius  torporis  artuum 
sensus,  graves  in  ossis  sacri  regione  dolores,  qui 
usque  ad  crura  descendebant,  dolorificus  sensus  in 
abdomine,  effluxus  sanguinis  e vagina  ejusque  foe- 
tor,  febris  symptomatibus,  quae  debilitatem  systema- 
tis reproductivi  significabant,  stipata.  Quae  signa 
omnia  scirrhum  maxime  manifestant. 

g)  Denique  exploratio,  hujus  morbi  diagnosin 
comprobans,  quam  supra  accurate  communicavi,  huc 
pertinet. 

Sed  quod  alteram  praesentis  graviditatis  quaes- 
tionem attinebat,  nihil  certi  de  hac  dijudicari  potuit, 
cum  aegrota  definite  non  indicaret,  se  motum  foetus 
sensisse,  quamquam  sub  attactu  abdominis  lenis  mo- 
tus foetus  agitationi  similis  observatus  est.  Cetera 
argumenta , quae  graviditatem  probare  videbantur, 
fuerunt:  a)  Abdominis  extensio,  praecipue  durities 
in  latere  dextro , quae  tangenti  digito  repugnavit. 
Ex  scirrho  enim,  certe  in  hoc  casu,  ubi  tantum 
uteri  orificio  morbi  domicilium  sistebat,  extensio  re- 
petenda non  fuit,  licet  quoque  haec,  si  aegrota  indi- 
cato tempore  concepisset,  nimis  parva  fuerit,  sed 
cum  haec,  ut  ipsa  confessa  est,  deinde  saepe  coitum 
celebraret,  quoque  seriori  tempore  germen  foecun- 
dum  in  se  recipere  potuit,  b)  Forma  uteri  oris  ro- 
tunda, margo  ejus  crassa  et  praecipue  mollities. 
Quamquam  tantum  in  latere  dextro  crassum  et  inol- 
le,  in  latere  sinistro  contra  extenuatum,  durius  et 
concretum  tangebatur,  tamen  hoc  non  probat,  id 

•fitatiin  ab  initio  banc  formam  praebuisse,  sed  verisi- 
milius est,  sequenti  tempore  scirrho  magis  magisque 
formante  illam  mutationem  in  latere  laevo  exortam 
esse. 

D.  Martii  XIII.  nocte  aegrota  sat  vehementi 
magnis  cura  doloribus  consociata  affecta  est  diar- 
rhoea; excretum  ipsum  quoad  consistentiara  tenue, 
jnucosum , sed  sine  sanguine  ruit;  Quapropter  emul- 
sio  e gummi  arabico  confecta  et  cum  opii  parte  re- 
mixta propinata  est.  Ceterum  magnum  languorem, 
lassitudinem  atque  crebram  horripilationem  accusa- 
vit, quae  omnia  appropinquantem  febrem  lentam  in- 
dicaverunt. 

D.  Mart.  XIV.  Diarrhoea  emulsione  illa  prae- 
acripta  sumta  recessit,  nec  rediit,  ita  ut  aegra  modo 
de  lassitudine,  horripilatione  et  siti  conquereretur. 
Per  noctem  bene  dormivit. 

D.  Mart.  XV.  Matutino  tempore  diarrhoea, 
tamen  lenis  rediit,  ita  ut  tantum  duae  sedes  secutae 
sint , quae  autem  emulsione  illa  reiterata  mox  dispa- 
ruit. Vespere  magno  cum  appetitu  cibum  sumsit. 
Ceterum  status  idem  erat,  exceptis  doloribus,  de  qui- 
bus in  abdomine  conquerebatur.  Noctem  inquiete  et 
sine  somno  transegit, 

D.  Mart.  XVI.  Dolores  abdominis,  ad  ossis 
sacri  atque  femoris  regionem  increscebant;  deinde 
quoque  effluxus  sanguinis  e vagina,  parva  interim 
quantitate  advenit.  Horripilatio  semper  eadem  nec 
non  sitis,  praesertim  de  magna  anxietate  conquesta 
est.  Tempore  pomeridiano  iterum  excretione  alvi 
mucosa  cum  doloribus  secuta,  emulsio  jam  comme- 

morata  rursus  praescripta  est.  Per  noctem  prorsus 
insomnem  diarrhoea  recrudescebat,  ac  reliqua  symp- 
tomata exacerbabantur. 

D.  Mart,  XVII.  Per  diem  diarrhoea  cessavit, 
et  primam  sequentis  noctis  partem  aegra  quiete  dor- 
mivit, reliqua  vero  ob  alvi  excretionem  lectum  ut 
relinqueret,  coacta  est.  Accedebant  deinde  calor  nec 
non  sudor  vehemens. 

D.  Mart.  XVIII.  Status  hodierna  die  melior, 
et  aegra  nihil  habuit,  quod  accusaret,  vespertino 
tempore  iterum  alvi  excretiones  sequHtae  sunt.  Per 
nottem  somnus  vehementissimo  diarrhoeae  impetu 
interceptus,  sedes  ut  antea  mucosae  et  earum  excre- 
tiones dolorificae,  Opium  nunc  hac  sub  forma  exhi- 
bitum est 

Recip.  Opii  puri  grana  quinque,  tere  cum 

Decocti  radicis  Salep  unciis  septem,  adde 
Syrupi  communis  drachmas  tres. 

M.  D.  S.  Omni  dimidia  horae  parte  coch- 
learium unum. 

Ceterum  per  totum  morbi  decursum  nutrimenta 
roborantia,  inprimis  jusculum  carnis  exhibita  sunt. 

D.  Mart.  VIX.  Status  superiori  haud  dissimi- 
lis, tempore  noctis  aegrota  iterum  diarrhoea  vexata 
est. 

D.  Mart.  XX.  Nulla  recidiva  observata  est,  do- 
lores autem  usque  perseveravere;  vespere  foetus  mo- 
tus distincte  sensit,  qui,  ut  indicabat,  iis  in  gravi- 
ditate antecedenti  similis,  sed  fortiores  et  doloiifici 
fuerunt.  Noctem  ad  horam  tertiam  usque  quieta 

transegit , quo  tempore  iterum  duae  alvi  excretionea 
secutae  sunt. 

33.  Mart.  XXI.  Status  per  diem  mitior,  foetus 
agitationes  manu  abdomini  imposita  nunc  distincte 
sentiebantur.  Nocte  sequenti  sedes  repetitas  edebat. 

D.  Mart.  XXII.  Status  aegrotae  sine  magnis 
molestiis , noctu  tantum  diarrhoea  rediit. 

D.  Mart.  XXIII.  Matutino  tempore  liquor  am- 
nii paene  sine  omnibus  doloribus  et  improviso  efflu- 
xit. Exploratione  instituta  uteri  os  atque  vagina 
amplificata  nec  non  supra  introitum  corpus  durum 
tangenti  digito  apparuerunt.  Parturienti  situs  ossis 
sacri  elevatior  et  in  latere  dextro , quo  durities  ma- 
xima tangebatur,  normalis.  Post  meridiem  interdum 
dolorum  levium  ei  sensus  fuit,  quo  semper  parca  li- 
quoris amnii  copia  effluxit  Paulo  serius  caput  foetus, 
ad  hoc  tempus  usque  in  pelvi  magno  supra  ossa  pu- 
bis situm  erat  , ad  pelvis  parvi  introitum  descendit. 
Nox  quiete  praeteriit,  matutino  autem  tempore  diar- 
rhoea rursus  supervenit. 

D.  Mart.  XXIV.  Meridie  parturiens  summa  las- 
situdine ac  debilitate,  ita  ut  pulsus  sentiri  vix  pos- 
set, nec  non  horrore  sat  forti,  cui  calor  succedebat^ 
correpta  est,  sitim  vehementem,  quae  eam  vexavit» 
vix  exstinguere  potuit.  Tam  cum  hoc  sub  statu  ae- 
gra in  periculo  vitae  versaretur , nec  partus  a natu- 
ra perfici  posset,  foetus  vero  ipse,  ut  antecedentes 
ejus  motus  indicare  videbantur,  adhuc  vivus  crede- 
retur, constitutum  est,  ut  partus  auxilio  artis  finire- 
tur. Ad  vires  sustinendas  hoc  praescriptum  est: 
Recip.  Tinctura  thebaicae  scrupulum  unum. 

-«  cinnamomi  scrupulos  quatuor. 

Aquae  Melissae  uncias  quinque. 

Syrupi  cinnamomi  drachmas  tres. 

MDS,  Exhibeatur  omni  quadrante  horae  coch- 
, learium  unum. 

Prognosis  pessima  fuit,  quoniam  ob  universalem 
magis  magisque  crescentem  debilitatem  timescendum 
erat,  ne  mors  subita  inter  partum  adveniret.  Ad  partum 
peragendum  versionis  indicatio  fuit , sed  magnum 
operationis  impedimentum  scirrhosa  induratio , uteri 
ori  affixa,  praebere  videbatur,  nihilominus  tamen 
fieri  non  potuit,  ut  uteri  orificium  aliis  instrumentis 
quam  manu  extenderetur.  Situs  foetus , nunc  accu- 
rate exploratus  erat  hic:  Capitis  pars  occipitalis  ad 

dextrum,  facies  ad  sinistrum,  partes  laterales  dextrae  ad 
ossa  pubis,  pedes  ad  sinistrum  antrorsum  positi  fuere. 
Qui  cum  manu  sinistra  illata  adduci  non  potuerint,  man* 
nus  dextra  inferebatur  et  alter  post  alterum  extrahebatur. 
Maxima  difficultas  in  brachiorum  cruciatorum  solu- 
tione fuit.  Caput  facili  negotio  modo  arte  manuali 
extrahi  potuit.  Inter  operationem  muco  commixti 
nec  non  foetorem  dispergentis  sanguinis  copia  efflu- 
xit. Infans  jam  mortuus  editus  est,  nec  omnibus 
artis  auxiliis  adhibitis  in  vitam  revocari  potuit.  La- 
nugo autem,  color  pallidus  et  alia  signa  foetus  ex- 
clusionem ante  justum  tempus  testata  sunt.  Placenta 
statim  post  partum  auferebatur,  cui  excrescentia 
quaedam  scirrhosa  infixa  fuit.  — Post  partum  ae- 
grota de  doloribus  in  abdomine  conquesta  est;  pulsus 
frequens  et  plenus,  atque  hora  vix  praeterlapsa, 
frigus  praevalidum  puerperam  crucians  observabatur, 
Medicamina  supra  memorata,  adjecta  diaeta  uutrien- 


te,  ad  vires  sustinendas  continuabantur.  Vesperi 
aegrota  quam  maxime  debilitata,  moveri  non  potuit, 
pulsus  debilissimus,  lypotliymiae  frequentes.  Ut  me- 
dicaminum vis  augeretur  liquor  anodynus  adjectus 
est.  Paulo  post  status  melior : aegrotam  hilariorem, 
frigore  vacantem,  pulsum  fortiorem,  et  abdomen  sub 
attactu  indolens  observare  licuit,  effluxus  uteri  cine- 
reus et  pessime  foetens.  Per  noctem  aegrota  dor- 
mivit. 

D.  Mart.  XXV.  Horis  matutinis  puerpera  do. 
lores  sat  magnos  in  abdomine,  si  tangebatur,  supra 
ossa  pubis  sensit,  pars  sinistra  ejus  durior  dextra, 
pulsus  frequentior  et  plenior  observabatur.'  Excitanti- 
um loco  decocti  herbae  cicutae  injectiones  praescrip- 
tae sunt;  tempore  meridiano  pulsus  lentior,  aegrota 
ad  somnum  propensa,  paulo  post  statu  mitiori  nec 
nisi  de  ardore  sitique  conquesta-  Noctem  sequen- 
tem sub  doloribus  ad  abdomen  vehementibus  dege- 
bat, ita  ut  cataplasmatum  usus  exposceretur. 

D,  Mart.  XXVI.  Horis  matutinis  anxietatem, 
cephalaeam,  ardorem  atque  dolores  continuos  persen- 
sit; pulsus  celer  et  subdurus,  lochiorum  fluxus  valde 
copiosus.  Qui  dolores  cum  luculentissime  uteri  in- 
flammationem demonstrarent,  frictionibus  oleosis  ad- 
jectis, propinabatur  haec; 

Ilecip.  Nitri  puri  drachmam  unam, 

Decocti  radicis  Allheae  uncias  sex, 

Syrupi  de  Althea  unciam  dimidiam. 

MDS.  Exhibeatur  singulis  quibusque  horis 
cochlearium  unum. 

Noctem  aegra  inquiete  transegit,  quod  rursus 


diarrhoea  vehementi  vexabatur,  qua  de  causa  opium 
adhibitum  est. 

D.  Mart.  XXVI.  Fer  partem  huius  diei  secun- 
dam atque  noctem,  diarrhoea  dispersa,  aegrota  dor- 
mivit. Decoctum  salep  atque  cibaria  nutrientia,  ca- 
taplasmata quoque  specierum  cephal.  supia  genitalia, 
quod  tumor  nec  non  fluxus  ichorosus  e vagina  ad- 
fuere, in  usum  vocabantur.  Qui  status  quoque  se- 
quenti die  idem  fuit. 

D.  Mart.  XXVIII.  Fer  noctem  aegra  faciei  con- 
vulsionibus pressa  suique  inscia,  cum  vitam  hoc 
rerum  statu  ad  meridrem  usqiie  protraxisset,  hora 
demum  pomeridiana  tertia  Mart.  XXIX.  fatis  cessit. 

Sectione  instituta  haecce  reperta  sunt:  Tractus 

intestinalis,  superficies  peritonaei  interna,  uteri  fundi 
praeprimis  cutis  externa  nec  non  tubae  utriusque  la- 
teris vestigia  inflammationis  sat  vehementis  luculen- 
tissima manifestarunt.  Dextro  e latere  inferioris  uteri 
partis,  quae  corrosione  plane  destructa  fuit,  magna 
saniei  copia  profluxit.  Fortio  vaginalis  , vesica  nec 
non  anterior  vaginae  paries,  ita  ut  utriusque  cavum 
communicaret,  haud  dissimilem  indolem  ostendere. 
Uterus  quoad  longitudinem  septem,  quoad  latitudi- 
nem vero  quatuor  pollices  explevit. 

CURRICULUM  VITAE 

EX  DECRETO 

GRATIOSAE  FACULTATIS  MEDICAE 
BEROLINENSIS 

ADIECTUM» 


Ego  Carolus  Gotthelf  Stricker  anno  superioris  saeculi 
nonagesimo  quarto  natus  sum  in  vico  Lusatiae  supe- 
rioris Koenigshain  prope  Gorlicium  sito  pater  Chri- 
stiano Gotthelf  Stricker  t.  t.  villico,  matre  Friderica 
Charlotta  e gente  Hartmanniana.  Nunc  amborum  mor- 
tem jam  ex  pluribus  anni3  pius  lugeo,  et  per  totam 
vitam  lugebo,  — A tenerrima  iuventute  parentum 
dilectissimorum  cura  literarium  rudimentis,  quibus 
animus  puerili  aetate  imbui  solet,  institutus  sum. 
Anno  vitae  decimo  secundo  pater  optimus  etiam 
curam  gessit,  ut  primis  linguarum  praecipue  veterum 
elementis  instituerer,  quibus  in  linguis  primam  insti- 
tutionem Diacono  Seidenbergensi  M.  Kley  debeo, 
cujus  cura  eo  perveni,  ut  anno  aetatis  decimo  tertio 
elapso  Gymnasio  Gorlicensi  tradi  possem,  quod  per 
septem  annos,  auspiciis  viri  summe  venerandi  An- 
tonii Rectoris,  frequentavi.  Cursu  scholastico  finito 
mense  Majo  anni  XV.  hujus  seculi  Lipsiensem  Aca- 


demiam , medicinae  operam  daturus  petii , cujus  civi- 
bus a Beckio,  Rectore  t.  t.  Magnifico,  adscriptus 
sum.  praeceptores  autem  ibi  me  singulas  medicinae 
disciplinas  docentes,  audivi:  Platnerum  atque  Hein- 

rotbum  in  philosophicis;  Schwaegrichenum  in  rebus 
botanicis,  zoologicis  et  mineralogicis;  Rosenmuelle- 
rum  et  Bockium  in  anatomia  tam  theoretica  quam 
practica;  Eschenbachium  et  Gilbertum  in  scholis 
physicis  et  chemicis;  Platnerum  atque  Pucheltum  in 
physiologia,  anthropologia  et  pathologia;  Platnerum 
in  Psychologia;  Eschenbachium  et  Schwarzium  in 
scholis  pharmaceuticis  nec  non  pharmacologicis ; 
Haasium  in  pathologia  et  therapia  speciali;  Kuhlium 
et  Ritterichium  in  chirurgia  atque  fascias  alligandi 
doctrina;  Ioergiutn  in  arte  obstetricia  tam  theoretica 
quam  practica;  Platnerum  in  medicina  forensi;  Ce- 
ruttium  in  anatomia  pathologica.  Scholam  clinicam 
auspiciis  Clari,  nec  non  policlinicum  duce  Puchelto 
frequentavi. 

Sub  autumnum  anni  XVIII.  in  Universitatem 
Berolinensem  me  contuli.  Hic  vero  praelectionibus 
de  Akiurgia  Illustr.  Graefe,  nec  non  operationibus 
Experint.  Iuengken  ophthaliniatricis  interfui;  insti- 
tutionibus obstetriciae  practicae  Illustr.  de  Siebold, 
scholis  autem  clinicis  Perillustr.  Hufeland  nec  minus 
Illustr-  Berends  usus  sum.  Instituta  clinica  chirur- 
gica Illustr.  Graefe  ac  Celeber.  Rust  frequentavi, 
nec  exercitationibus  medico  practicis  in  nosocomio 
caritatis  Illust,  Horn  abfui. 

Tentamine  vero  et  examine  rigoroso  absolutis, 
spero,  fore,  ut  defensa  hac  dissertatione  summi  in 
medicina  et  chirurgia  honores  in  me  conferantur. 

THESES  DEFENDENDAE. 


i. 

Ad  conceptionem  semen  virile  in  tubas  Fallo- 
pianas  penetret  necesse  esse  nego, 

II. 

Chlorosin  non  a menstruis  suppressis,  sed  a 
nutritionis  functione  labefactata,  originem  petere, 

III. 

Sunt  morbi  insanabiles. 

IV. 

IMedicamentorum  divisionem  secundum  chemiae 
principia  optimam  esse  puto. 

